《读朱冠之诗有作三首》
宋代·袁甫

多言外好中何有，有德之言意一融。
惟一性天真洞彻，许多事一尽流通。
句新悦耳源先个，思苦雕肝味易穷。
自古才人皆患此，就中崛强是扬雄。

作者简介：庆元府鄞县人，字广微。袁燮子。少承家学，又受业于杨简。宁宗嘉定七年进士。为秘书省正字，奏称内外局势可惧，请严守帅之选，兴屯田之利。迁校书郎，又言边事之病在内不在外。历任监司及州府官，所至兴利除弊。入为中书舍人，屡奏边事当以上流为急，议和恐误事。累官至权兵部尚书、兼吏部尚书。卒谥正肃。有《蒙斋集》等。